Efrat Tilma

Efrat Tilma () (Israel, 1947) israeldar emakumezko polizia transgeneroa da. Holokaustotik bizirik irten ziren gurasoen alaba da. Israelgo lehen emakume transgenerotzat hartua da.

Israelgo polizian boluntario sartu zen lehen emakume transgeneroa da. Israelek LGBTQ pertsonen eskubideak aitortzen dituenetik komunitate transgeneroaren eta Israelgo poliziaren arteko tartekari-lanak egiten ditu. Polizian sartu baino zenbait urte lehenago, ordea, Tilmak hango poliziarekin arazo ugari izan zituen. Esaterako, poliziak Tilma preso eraman zuen emakumez jantzitako gizon biologikoa izatea egotzita. Urteak igaro eta eskubideen irabaztearekin batera, poliziak barkamen ofiziala eskatu eta domina bat eman zion.

2016an israeldar emakume transgeneroentzako Miss Trans edertasun-lehiaketan ederrena aukeratzeko epaimahaikidea izan zen.

 Erreferentziak 

 Kanpo estekak 

Kategoria:Israelgo poliziak
Kategoria:LGBT ekintzaileak
Kategoria:Emakume transgenero eta transexualak
Kategoria:LGBT juduak
Kategoria:Israelgo LGBT pertsonak